
ŠAKIŲ RAJONO SAVIVALDYBĖS ADMINISTRACIJOS DIREKTORIUS
ĮSAKYMAS
DĖL ŽEMĖS SKLYPO, ESANČIO ŠAKIŲ R. SAV. LUKŠIŲ SEN. LUKŠIŲ K. (KADASTRINIS NR.8464/0001:653), NAUDOJIMO PASKIRTIES IR BŪDO PAKEITIMO PAGAL ŠAKIŲ RAJONO SAVIVALDYBĖS BENDRĄJĮ PLANĄ 
2014 m. gegužės 20 d. Nr. AT- 509
Šakiai

Vadovaudamasis Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo (Žin.,1995, Nr.107-2391; 2004, Nr.21-617; 2013, Nr.76-3824) 20 straipsnio 2 dalies 2 punktu, Lietuvos Respublikos Vyriausybės 1999 m. rugsėjo 29 d. nutarimu Nr. 1073 patvirtinto Pagrindinės žemės naudojimo paskirties ir būdo nustatymo aprašo“ (Žin., 1999, Nr.83-2471; 2004, Nr.152-5545; 2011, Nr.8-333; TAR, 2014-01-20 Nr.0) 10 punktu, Lietuvos Respublikos Vyriausybės 1999 m. vasario 24 d. nutarimu Nr. 205 „Dėl žemės įvertinimo tvarkos“ (Žin., 1999, Nr.21-597; 2002, Nr.102-4574), Lietuvos Respublikos Vyriausybės 2012 m. gruodžio 12 d. nutarimu Nr. 1523 „Dėl Masinio žemės vertinimo taisyklių patvirtinimo ir Lietuvos Respublikos žemės mokesčio įstatymo nuostatų įgyvendinimo“ (Žin., 2012, Nr.146-7536), Lietuvos Respublikos žemės ūkio ministro ir Lietuvos Respublikos aplinkos ministro 2005 m. sausio 20 d. įsakymu Nr. 3D-37/D1-40 „Dėl žemės naudojimo būdų turinio aprašo  patvirtinimo“ (Žin., 2005, Nr.14-450; 2013, Nr. 128-6536), Šakių rajono Lukšių miestelio teritorijos bendruoju planu, patvirtintu Šakių rajono savivaldybės tarybos 2013 m. kovo 28 d. sprendimu Nr. T-104 ir atsižvelgdamas į Ričardo Maksvyčio 2014 m. gegužės 19 d. prašymą:

1. K e i č i u žemės ūkio paskirties 0,2506 ha žemės sklypo (kadastro Nr.8464/0001:653), esančio Šakių r. sav., Lukšių sen., Lukšių k., pagrindinę žemės naudojimo paskirtį – iš žemės ūkio į kitos paskirties žemę, nustatant žemės sklypui du naudojimo būdus – vienbučių ir dvibučių gyvenamųjų pastatų teritorijos ir komercinės paskirties objektų teritorijos.

2. N u s t a t a u  kitos paskirties dalies 0,1278 ha iš bendro žemės sklypo 0,2506 ha (kadastro Nr. 8464/0001:653), kurio naudojimo būdas – vienbučių ir dvibučių gyvenamųjų pastatų teritorijos) vertes:

 
nominalią vertę – 3260 (trys tūkstančiai du šimtai šešiasdešimt) litų, nominali indeksuota sklypo vertė –  5216 (penki tūkstančiai du šimtai šešiolika) litų;

 
vidutinę rinkos vertę – 912 (devyni šimtai dvylika) litų.

2.1 kitos paskirties dalies 0,1228 ha iš bendro žemės sklypo 0,2506 ha ploto (kadastro Nr. 8464/0001:653), kurio naudojimo būdas – komercinės paskirties objektų  teritorijos) vertes:

 
nominalią vertę – 3130 (trys tūkstančiai šimtas trisdešimt) litų, nominali indeksuota sklypo vertė – 5008 ( penki tūkstančiai aštuoni) litai;

 
vidutinę rinkos vertę – 711 (septyni šimtai vienuolika) litų.

2.2 bendra 0,2506 ha žemės sklypo (kadastro Nr. 8464/0001:653) nominali vertė – 6390 (šeši tūkstančiai trys šimtai devyniasdešimt) litų, nominali indeksuota sklypo vertė – 10224 (dešimt  tūkstančių du šimtai dvidešimt keturi) litai;

 
vidutinė rinkos vertė – 1623 (vienas tūkstantis šeši šimtai dvidešimt trys) litai.

3. Žemės sklype yra  valstybei nuosavybės teise priklausančių melioracijos statinių ir įrenginių, kurių negalima naikinti. Dėl jų pertvarkymo ar statinių sunaikinimo būtina kreiptis į Šakių rajono savivaldybės administracijos Žemės ūkio skyrių. Pertvarkant ne valstybei priklausančius, sklype esančius melioracijos statinius ar įrenginius, būtina projektą derinti, dėl privačių interesų pažeidimo, su gretimais sklypų savininkais, o taip pat turi būti priimtas savivaldybės administracijos direktoriaus sprendimas dėl melioracijos statinių sunaikinimo ir naikinamų statinių vertės atlyginimo, o privačios žemės savininkas privalo sumokėti savivaldybės administracijos direktoriaus nurodytą  melioracijos statinių vertės sumą į Lietuvos Respublikos valstybės biudžetą.
        
3. P a ž y m i u, kad šis įsakymas yra skelbiamas Šakių rajono savivaldybės interneto svetainėje (www.sakiai.lt). Žemės sklypo savininkas Ričardas  Maksvytis turi kreiptis į Valstybės įmonės Registrų centrą dėl 1 punkte nurodyto žemės sklypo paskirties ir būdų pakeitimo ir nustatytų verčių įregistravimo.

Šis įsakymas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka.

Direktorius                                                                                                           Juozas Puodžiukaitis
.

